Վաուտ Վեխորստ

**Վաուտ Վեխորստ** (, ), հոլանդացի ֆուտբոլիստ, ««Բըրնլի»» ակումբի հարձակվող, վարձավճարով հանդես է գալիս «Հոֆենհայմ» ակումբում։ Հոլանդիայի ֆուտբոլի ազգային հավաքականի կազմում մասնակցել է Եվրո 2020-ի, Եվրո 2024-ի և 2022 թվականի աշխարհի առաջնություններին։

## Ակումբային կարիերա
[thumb|left|150px|Վեխորստը [Վոլֆսբուրգ ՖԱ|Վոլֆսբուրգի կազմում]]
Վեխորստը սկսել է իր պրոֆեսիոնալ կարիերան «Էմեն» ակումբում։ Նա իր նորամուտը նշել է «Դորդրեխտի» դեմ խաղում։

2014 թվականի ամռանը Վեխորստը տեղափոխվել է  «Հերակլես» ակումբ։ Նիդերլանդների ֆուտբոլի առաջնությունում «ԱԶ»-ի դեմ խաղում նա նշել է իր նորամուտը։ Ակումբի կազմում իր առաջին գոլը խփել է սեպտեմբերի 13-ին Ամստերդամի Այաքսի դեմ խաղում։ 2015/2016 մրցաշրջանի վերջում Վեխորստը 12 գոլով դարձել է թիմի լավագույն ռմբարկու։

2016 թվականի ամռանը Վաուտը տեղափոխվել է  «ԱԶ» և կնքել  չորս տարվա պայմանագիր։ Տրանսֆերային գումարը կազմել է 1,5 մլն եվրո։  Հուլիսի 28-ին Հունաստանի «ՊԱՍ»-ի դեմ Եվրոպայի լիգայի որակավորման խաղում նա իր նորամուտը նշել է նոր թիմում։ Նոյեմբերի 24-ին Եվրոպա լիգայի խաղում իռլանդական «Դանդալկի» դեմ խաղում նա խփել է գոլ։

2018 թվականի հունիսի 26-ին հայտարարվել է, որ Վեխորստը կտեղափոխվի գերմանական Վոլֆսբուրգ։ Տրանսֆերի գումարը կազմել է 10,5 մլն եվրո։ Օգոստոսի 25-ին Շալկե 04-ի դեմ խաղում նա իր նորամուտը նշել է Բունդեսլիգայում։ Սեպտեմբերի 1-ին «Բայեր 04»-ի դեմ խաղում Վեխորստը խփել է իր առաջին գոլը «Վոլֆսբուրգի» կազմում։ Դյուսելդորֆի «Ֆորտունայի»  և «Աուգսբուրգի» դեմ խաղերում նա դարձել է  հեթ-տրիկի հեղինակ։  Երեք մրցաշրջան անընդմեջ  նա եղել է  ակումբի առաջատարը։

2022 թվականի սկզբին Վեխորստը տեղափոխվել է անգլիական  «Բըրնլի»՝ կնքելով 3,5 տարվա պայմանագիր։  Տրանսֆերի գումարը կազմել է 12 միլիոն ֆունտ ստերլինգ։ Փետրվարի 5-ին «Ուոթֆորդի» դեմ խաղում նա իր նորամուտը նշել է Անգլիայի Պրեմիեր լիգայում։ Փետրվարի 19-ին «Բրայթոն ընդ Հոուվ Ալբիոն»ի դեմ խաղում Ուութը խփել է իր առաջին գոլը նոր ակումբի կազմում։

2022 թվականի ամռանը Վեխորստը վարձավճարով տեղափոխվել է թուրքական «Բեշիքթաշ»։ Օգոստոսի 6-ին Կայսերիսպորի դեմ խաղում նա իր նորամուտը նշեց Թուրքիայի ֆուտբոլի առաջնությունում։ Օգոստոսի 21-ին Ֆաթիհ «Կարագումրուկի» դեմ խաղում Վուտը խփել է իր առաջին գոլը «Բեշիքթաշի» կազմում։

2023 թվականի հունվարի 13-ին նա խզել է «Բեշիքթաշի» հետ վարձակալության պայմանագիրը, որին վճարվել է 2,85 միլիոն եվրոյի փոխհատուցում։ Նույն օրը «Մանչեսթեր Յունայթեդը» հայտարարել է  Վեխորստ վարձակալության մասին մինչև 2022/23 մրցաշրջանի ավարտը։ 2023 թվականի հունվարի 18-ին Պրեմիեր լիգայի «Քրիսթալ Փելաս»-ի դեմ խաղում նա իր նորամուտը նշեց նոր թիմի կազմում։ Հունվարի 25-ին Նոթինգհեմ Ֆորեսթի դեմ EFL Cup-ի խաղում Ուութը խփեց իր առաջին գոլը «Մանչեսթեր Յունայթեդի» կազմում։

2023 թվականի ամռանը Վուտը վարձավճարով տեղափոխվել է  Հոֆենհայմ։ Օգոստոսի 26-ին Հայդենհայմի դեմ խաղում նա իր նորամուտը նշել է նոր ակումբում։ Հոկտեմբերի 28-ին Շտուտգարտի դեմ խաղում Ուութը խփեց իր առաջին գոլը Հոֆենհայմի կազմում։

## Կարիերան հավաքականում
2018 թվականի մարտի 23-ին Անգլիայի ֆուտբոլի ազգային հավաքականի դեմ ընկերական խաղում Վեխորստն իր նորամուտը նշել է Նիդեռլանդների ֆուտբոլի ազգային հավաքականի կազմում՝ երկրորդ խաղակեսում փոխարինելով Ստեֆան դե Վրիին։ 2021 թվականի հունիսի 6-ին Վրաստանի ազգային հավաքականի դեմ խաղում նա խփեց իր առաջին գոլը ազգային հավաքականի կազմում։

2021 թվականին Վեխորստը մասնակցել է Եվրոպայի առաջնությանը։ Մրցաշարում նա հանդիպումներ է անցկացրել Ուկրաինայի, Ավստրիայի, Հյուսիսային Մակեդոնիայի և Չեխիայի ազգային հավաքականների դեմ,։ Ուկրաինացիների դեմ խաղում նա գոլի հեղինակ է դարձել։

2022 թվականին Վեխորստը մասնակցել է Կատարում կայացած աշխարհի առաջնությանը։ Մրցաշարում նա մասնակցել է ԱՄՆ-ի, Արգենտինայի, Էկվադորի և Կատարի ֆուտբոլի ազգային հավաքականների դեմ հանդիպումներին։ Արգենտինացիների դեմ քառորդ եզրափակչի խաղում նա  փոխարինման է դուրս եկել  78-րդ րոպեին 0:2 հաշվով։ Ֆուտբոլիստը  հիմնական ժամանակում  երկու գոլ խփել և հավասարեցնել հաշիվը։

Եվրո 2024-ի ընտրական մրցաշարում նա երեք գոլ խփել։

Գերմանիայում տեղի ունեցած  2024 թվականի Եվրոպայի առաջնությունում Հոլանդիայի ազգային հավաքականի առաջին խաղում նա փոխարինման է  դուրս եկել  81-րդ րոպեին և 83-րդ րոպեին խփել հաղթական գոլը Լեհաստանի դարպասին՝  2:1։ Դա Վեխորստի յոթերորդ գոլն էր ազգային հավաքականի կազմում։

## Ծանոթագրություններ

## Արտաքին հղումներ

* Profile at the Royal Dutch Football Association website 
* 

 
Կատեգորիա:ԱԶ Ալկմարի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բարնլիի ֆուտբոլիստներ
Կատեգորիա:Բեշիկթաշի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Հերակլես Ալմելոյի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Հոֆենհայմի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Նիդերլանդների հավաքականի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վիլեմ II-ի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ